**ELŐTERJESZTÉS**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. szeptember 11-i ülésére**

**Javaslat az előadó-művészeti szervezetek záró beszámolójának elfogadására**

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 16.§ (2) bekezdése értelmében a központi költségvetésből művészeti támogatás önkormányzati fenntartású előadó-művészeti szervezet számára csak abban az esetben nyújtható, ha a szervezet a fenntartó önkormányzattal a támogatás folyósításakor hatályos, legalább 3 éves fenntartói megállapodást (a továbbiakban: Megállapodás) kötött.

Az előadó-művészeti szervezetek támogatásának részletes szabályairól szóló 428/2026. (XII.15.) Korm. rendelet 11.§ (3) bekezdése értelmében a Megállapodásokat a tárgyévet megelőző év október 31. napjáig kell benyújtani a kijelölt szerv (Pest Megyei Kormányhivatal) részére.

Szombathely Megyei Jogú Város Önkormányzata 2015. október 30. napján Megállapodást kötött a fenntartásában működtetett alábbi három előadó-művészeti szervezettel:

* Weöres Sándor Színház Nonprofit Kft.,
* Mesebolt Bábszínház,
* Savaria Szimfonikus Zenekar.

A Megállapodások időtartama 2016. január 1. napjától 2018. december 31. napjáig szól. Az ebben foglaltak értelmében a szervezetek kötelesek záró beszámolót benyújtani 2018. november 15. napjáig Önkormányzatunk részére.

Tekintettel a fentiekre, amely szerint október 31. napjáig szükséges az újonnan kötött Megállapodást a kijelölt szerv részére benyújtani, indokolt megvizsgálni, hogy a jelenleg érvényben lévő Megállapodásban foglalt elvárásoknak a szervezetek milyen mértékben tettek eleget. Javasolom egyúttal, hogy a záró beszámoló időpontja november 15. helyett augusztus 31. napja legyen, figyelembe véve a jogszabályi határidő teljesíthetőségét.

Mindhárom szervezet benyújtotta a záró beszámolót (1. sz. melléklet: Weöres Sándor Színház Nonprofit Kft., 2. sz. melléklet: Mesebolt Bábszínház, 3. sz. melléklet: Savaria Szimfonikus Zenekar), amelynek szerződés szerinti részletes kimutatását az előterjesztés táblázatai tartalmazzák.

Javaslom továbbá, hogy a Megállapodások időtartama változatlanul 3 év legyen.

A Színházzal, valamint a Bábszínházzal kötendő megállapodás 4.7. pontja, valamint a Zenekar esetében a 4.8. pont az alábbiak szerint módosuljon:

„A Szervezet a tőle elvárt feladatok teljesítésének szakmai igazolásaként évente (legkésőbb a költségvetés elfogadását követően 30 nappal) az Önkormányzat Közgyűlésének illetékes kulturális szakmai és gazdasági szakmai bizottságai számára írásos beszámolót készít, és a bizottságok ülésein szóban értékeli az előző naptári év teljesítési adatait, valamint ismerteti a tárgyév művészeti, közönségszervezési és marketing munkatervét. A bizottságok a teljesítési adatok alapján – figyelemmel az Emtv. 3.§ (5) bekezdésben foglaltak érvényesülésére – határozatot hoz a beszámoló és a munkatervről szóló tájékoztató elfogadásáról.”

Az ennek megfelelően módosított fenntartói megállapodásokat a 4-6. sz. melléklet tartalmazza.

**Fenntartói megállapodásban foglalt teljesítések**

|  |  |  |  |  |
| --- | --- | --- | --- | --- |
|  | **Weöres Sándor Színház Nonprofit Kft.** | | | |
| Elvárt | Megvalósult | | |
| 2016 | 2017 | 2018. 09.01. |
| Bemutatószám | 7 | 12 | 10 | 7 |
| Kortárs bemutatószám | 1 | 6 | 4 | 4 |
| Klasszikus magyar szerzők | 1 | 2 | 1 | 0 |
| Gyerekbemutatók | max. 2 | 0 | 0 | 0 |
| Előadásszám | 250 | 357 | 342 | 232 |
| Ebből saját előadás | 90% | 90% | 92% | 86% |
| Élő zenekari előadások száma | 15 | 39 | 62 | 33 |
| Stúdió előadások száma | 40 | 40 | 63 | 47 |
| Színházi évben tájelőadások száma | 6 | 10 | 7 | 4 |
| Látogatottság | 70% | 90% | 89% | 91% |
| Összes nézőszám | 42000 | 67564 | 62333 | 43150 |
| Fizető nézőszám | 40000 | 67564 | 62333 | 43150 |
|  |  |  |  |  |

|  |  |  |  |  |
| --- | --- | --- | --- | --- |
|  | **Mesebolt Bábszínház** | | | |
| Elvárt | Megvalósult | | |
| 2016 | 2017 | 2018. 09.01. |
| Bemutatószám | 4 | 10 | 12 | 4 |
| Magyar szerzők (kortárs + klasszikus) | 50% | 8 | 7 | 3 |
| Ebből kortárs |  | 7 | 6 | 3 |
| Ebből klasszikus |  | 1 | 1 | 0 |
| Felnőtt bemutatók | max. 1 | 0 | 0 | 0 |
| Előadásszám | 220 | 348 | 304 | 250 |
| Ebből Szombathelyen |  | 230 | 195 | 163 |
| Ebből Vas megye más településein |  | 55 | 54 | 60 |
| Ebből más megyében |  | 63 | 35 | 26 |
| Ebből külföldön |  | 0 | 20 | 1 |
| Ebből falvakban |  | 39 | 34 | 38 |
| Látogatottság | 75% | 84% | 89% | 99,5% |
| Összes nézőszám | 25.000 | 36.824 | 32.266 | 19.787 |
| Fizető nézőszám | 20.000 | 28.075 | 26.780 | 18.123 |

|  |  |  |  |  |
| --- | --- | --- | --- | --- |
|  | **Savaria Szimfonikus Zenekar** | | | |
| Elvárt | Megvalósult | | |
| 2016 | 2017 | 2018.09.01. |
| Bemutatószám | 50 | 110 | 104 | 97 |
| belföldi bemutatószám | 5 | 41 | 34 | 29 |
| ifjúsági előadások | min. 15% | 53 | 52 | 42 |
| ifjúsági előadások nézőszám | - | 17.620 | 19.710 | 15.193 |
| külföldi hangverseny | - | 9 | 9 | 7 |
| külföldi nézőszám | - | 3.750 | 3.490 | 2.095 |
| nézőszám\* | 30.000 | 40.050 | 42.390 | 33.965 |
| ebből fizetőnéző szám | 22.000 | 33.600 | 34.250 | 26.350 |
| összes nézőszám | befogadóképesség 75%-a | teljesült | teljesült | teljesült |

\*A nézőszám a saját rendezésű eseményekhez kapcsolódó kimutatásokon, valamint a külső helyszínek esetében becsült adatokon alapul

**Szombathely, 2018. szeptember „ ”**

**/: Koczka Tibor :/**

**I.**

**HATÁROZATI JAVASLAT**

**…../2018. (IX. 11.) JTKB. számú határozat**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a „Javaslat az előadó-művészeti szervezetek záró beszámolójának elfogadására” c. előterjesztést megtárgyalta, és a Weöres Sándor Színház Nonprofit Kft. záró beszámolóját elfogadja.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Jordán Tamás, a Weöres Sándor Színház Nonprofit Kft. ügyvezető igazgatója)

**Határidő:** azonnal

**II.**

**HATÁROZATI JAVASLAT**

**…../2018. (IX. 11.) JTKB. számú határozat**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a „Javaslat az előadó-művészeti szervezetek záró beszámolójának elfogadására” c. előterjesztést megtárgyalta, és a Mesebolt Bábszínház záró beszámolóját elfogadja.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Kovács Géza, a Mesebolt Bábszínház igazgatója,

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal

**III.**

**HATÁROZATI JAVASLAT**

**…../2018. (IX. 11.) JTKB. számú határozat**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a „Javaslat az előadó-művészeti szervezetek záró beszámolójának elfogadására” c. előterjesztést megtárgyalta, és a Savaria Szimfonikus Zenekar záró beszámolóját elfogadja.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Kiss Barna, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal

**IV.**

**HATÁROZATI JAVASLAT**

**…../2018. (IX. 11.) JTKB. számú határozat**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a „Javaslat az előadó-művészeti szervezetek záró beszámolójának elfogadására” c. előterjesztést megtárgyalta, és az ülésen kiosztott módosításokkal egybefoglalt fenntartói megállapodásokat az előterjesztés 4-6. sz. mellékletének megfelelő tartalommal jóváhagyja, és javasolja a Közgyűlésnek elfogadásra.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Jordán Tamás, a Weöres Sándor Színház Nonprofit Kft. ügyvezető igazgatója,

Kovács Géza, a Mesebolt Bábszínház igazgatója,

Kiss Barna, a Savaria Szimfonikus Zenekar igazgatója

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal